D tamedyazt id-ttawin yemdanen di lawan n lfuruḥ, am zzwaǧ, ṭṭhara. Ttawint-id deg urar,deg uzenzi lḥenni, tettas-d daɣen s wudem n tbuɣarin. «Urar d tamedyazt yettwacnan di tmeɣriwin,i deg yettili cḍaḥ s wannay ubendayer. Isental-ines sumata, d wid yesɛan assaɣ ɣer tegnit lfarḥ »8, akka it-id-yefka Muḥend Akli Salḥi deg yiwet n tbadut id-yules mass Ǧellawi, tamedyazt n llefṛuḥ tettili-d s wudem usrid mebla allalen uẓawan.